Pranešimas žiniasklaidai

2025 m. gruodžio 2 d.

**Šventė elektrėniškiams – duris vėl atvėrė vienintelė „Maxima“ mieste: gausa pirkėjų plūdo nuo pat ryto**

**Antradienį Elektrėnuose tikra šventė – po daugiau nei keturių mėnesių darbų atidaryta atnaujinta vienintelė šiame mieste veikianti „Maximos“ parduotuvė. Adresu Rungos g. 4 įsikūrusi dviejų X parduotuvė pirkėjus pasitinka žymiai gausesniu šviežio maisto prekių asortimentu. Apsipirkimams pirkėjams nuo šiol bus dar sklandesnis – klientų patogumui įrengta daugiau įprastų ir savitarnos kasų. Pamatyti atsinaujinusios „Maximos“ pokyčių ir apsipirkti nuo pat ankstyvo ryto atvyko minia pirkėjų, kuriuos pasitiko ir gardžios „Meistro kokybės“ dovanos – šviežiai kepti keksiukai.**

Didžiausi pokyčiai atnaujintoje „Maximoje“ pirkėjų laukia šviežio maisto skyriuose. Daržovių ir vaisių skyrius padidintas dvigubai, kelis kartus išaugo pieno produktų asortimentas, taip pat smarkiai išplėsta šaldytų produktų pasiūla.

„Jau 18 metų šiame mieste veikianti „Maximos“ parduotuvė turi gausų ištikimų pirkėjų ratą, į ją taip pat mielai užsuka miesto svečiai, mat parduotuvė įsikūrusi netoli A1 magistralės. Nuo šiol čia pageidaujamų prekių ras net išrankiausi mūsų klientai – stipriai išplėstas vietoje kepamų bandelių skyrius, sveriami kulinarijos gaminiai bei salotos, padidėjo ir iš anksto supakuotų „Meistro kokybės“ gaminių įvairovė. Beje, šioje parduotuvėje veikia ir rūkykla, tad galima įsigyti ir šviežiai vietoje rūkytos žuvies“, – sako „Maximos“ Komunikacijos ir korporatyvinių ryšių departamento direktorė Snieguolė Valiaugaitė.

Likus kiek daugiau nei trims savaitėms iki didžiųjų metų švenčių, į Elektrėnų „Maximą“ sugrįžę pirkėjai jau dabar gali rinktis iš itin plataus kalėdinių ir naujametinių prekių asortimento: nuo dekoro elementų, žaislų, dovanų ir jų pakavimo priemonių iki gardžių „Well Done Premium“ progoms sukurtų produktų ar kitų šventiniam stalui reikalingų prekių.

**Pirkėjų patogumui – daugiau įprastų ir savitarnos kasų**

Atnaujinant šią „Maximą“ beveik trečdaliu, iki daugiau nei 2500 kv. m, padidėjo prekybai skiriama erdvė, o visas parduotuvės bendras plotas dabar siekia 3292 kv. m. Atnaujinimo metu pasikeitė ne tik parduotuvės fasadas, bet ir buvo įdiegta visiškai nauja prekybos įranga, atnaujintas interjeras, darbuotojams skirtos pagalbinės zonos ir poilsio erdvės.

Pirkėjų patogumui atsinaujinusioje Elektrėnų „Maximoje“ taip pat įdiegta daugiau kasų – įprastų, kuriuose klientus aptarnauja parduotuvės darbuotojai. Jų skaičius padidėjo iki šešių.

Nuo šiol pirkėjai galės naudotis dar modernesne, naujos kartos savitarnos kasų įranga – jų Elektrėnų „Maximoje“ dabar yra keturiolika. Jose įdiegti sprendimai leis apsipirkti greičiau ir patogiau: kasos turi didesnius ekranus, yra erdvesnės ir pasižymi atnaujintu prekių apmokėjimo procesu.

Sugrįžusius pirkėjus atnaujintoje parduotuvėje pasitiks bei aptarnaus net 55 juos puikiai pažįstantys darbuotojai, iš kurių beveik pusė – ilgamečiai komandos nariai, visada pasiruošę klientams padėti ar patarti.

**Išskirtiniai pasiūlymai ir staigmenos**

Pirmąją atnaujintos Elektrėnų „Maximos“ atidarymo savaitę, pirkėjai, pasinaudodami ypatingais šios parduotuvės atidarymo leidinio kainų pasiūlymais, gali nurodytas prekes įsigyti reikšmingai pigiau. Visa informacija ir pasiūlymai yra skelbiami specialiame atidarymui skirtame leidinyje, kurį galima rasti parduotuvėje bei internete: <https://www.maxima.lt/leidiniai/atidarymas_x937>.

Taip pat apsiperkantys su „Ačiū“ kortele, dalyvauja loterijoje, kurioje net 100-ui laimingųjų kiekviena pirkinių krepšelyje esanti prekė kainuos po 1 centą, o didžiausia suteikiama nuolaida siekia 100 eurų.

Atnaujinimo metu taip pat buvo modernizuotos nuomininkų patalpos. Prekybos centro patalpose pirkėjų laukia „Eurovaistinė“, kurioje atidarymo savaitę pirkėjų laukia specialūs pasiūlymai, keletas paslaugų teikėjų, drabužių, kitų prekių parduotuvių.

Atsinaujinusi Elektrėnų „Maxima“ pirkėjų kasdien lauks nuo 8 iki 22 valandos.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas [komunikacija@maxima.lt](mailto:komunikacija@maxima.lt)